
VIEŠŲJŲ PASLAUGŲ TEIKIMO SUTARTIS 
                                                                       (Projektas)

2025 m. _______________d. Nr. 
Kupiškis
Kupiškio rajono savivaldybės administracija, įstaigos kodas 188774975, adresas Vytauto g. 2, Kupiškis, atstovaujama administracijos direktoriaus Arūno Valintėlio, veikiančio pagal Kupiškio rajono savivaldybės administracijos nuostatus (toliau – Užsakovas, Šalis), ir (nurodomas įmonės pavadinimas), juridinio asmens kodas (nurodomas kodas), (adresas), atstovaujama (-as) (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Vežėjas ir Šalis), (jei tai Vežėjų grupė – atitinkami duomenys apie kiekvieną partnerį) toliau kartu vadinami „Šalimis“, o kiekvienas atskirai – „Šalimi“, sudarė šią sutartį (toliau – Sutartis), ir susitarė dėl toliau išvardintų sąlygų.   
1. SUTARTIES OBJEKTAS IR DALYKAS 

1.1. Sutarties objektas – Keleivių pervežimo paslaugos maršrutu „Kupiškis-Panevėžys-Kupiškis“.
1.2. Paslaugų teikimo vieta – Kupiškio ir Panevėžio rajonai.
1.3. Paslaugos pradedamos teikti nuo Sutarties įsigaliojimo dienos, bet ne anksčiau kaip nuo 2025 m. kovo 19 d. ir teikiamos 36 mėnesius. 
1.4. Sutarties objekto apimtis ir aprašymas pateiktas (Sutarties 1-2 priede).
            1.5. Sutarties dalykas – šia Sutartimi Vežėjas turi per Sutartyje nustatytą atlikimo terminą suteikti paslaugas pagal Sutartyje numatytas sąlygas, o Užsakovas sudaro Vežėjui būtinas sąlygas paslaugoms atlikti, Sutartyje numatyta tvarka priima tinkamai atliktą paslaugų rezultatą ir sumoka Vežėjui Sutarties kainą.

2. SUTARTIES SĄLYGOS
2.1. Vežėjas  įsipareigoja:
2.1.1. vežti keleivius Kupiškio rajono savivaldybės vietinio reguliaraus susisiekimo maršrutu „Kupiškis–Panevėžys–Kupiškis“ (Sutarties 1-2 priedai);
2.1.2. laikytis eismo tvarkaraščio ir Sutarties priede nustatyto reisų skaičiaus (Sutarties 1 priedas), vairuotojų darbo ir poilsio laiko;
2.1.3. vežti keleivius ir taikyti lengvatas tiems, kuriems Lietuvos Respublikos transporto lengvatų įstatymu yra suteikta teisė į keleivinio transporto lengvatas.
2.1.4. teikti transporto priemonių, aptarnaujančių maršrutą, geografinės padėties duomenis į IS „Vintra“.
2.2 Užsakovas įsipareigoja:
2.2.1. padengti Vežėjui negautas pajamas už keleivių, turinčių teisę į lengvatas, vežimą Kupiškio rajono savivaldybės vietinio reguliaraus susisiekimo maršrutu „Kupiškis–Panevėžys–Kupiškis“ pagal šios Sutarties 4 skyriuje numatytas sąlygas ir tvarką;
2.2.2. kompensuoti Vežėjui patirtus nuostolius Kupiškio rajono savivaldybės vietinio reguliaraus susisiekimo maršrutu „Kupiškis–Panevėžys–Kupiškis“ maršrute pagal šios Sutarties 5 skyriuje numatytas sąlygas ir tvarką.

3. ŠALIŲ TEISĖS IR PAREIGOS

3.1. Vežėjo pareigos:
3.1.1. organizuoti darbą ir vežti keleivius Užsakovo nustatytu maršrutu „Kupiškis–Panevėžys–Kupiškis“ griežtai laikantis eismo tvarkaraščio ir maršruto trasos (Sutarties 1 ir 2 priedai), reguliariai ir nenutrūkstamai teikti keleivių vežimo paslaugas;
3.1.2.vykdyti Užsakovo bei kitų institucijų teisės aktais nustatytus reikalavimus keleivių vežimui;
3.1.3. vežti keleivius tik geros sanitarinės ir techninės būklės, leidimuose nurodyto tipo ir talpumo autobusais, apipavidalintais pagal Keleivinio kelių transporto priemonių apipavidalinimo tvarkos aprašo, patvirtinto Lietuvos Respublikos susisiekimo ministro 1998  m. vasario 12 d. įsakymu Nr. 55 „Dėl Keleivinio kelių transporto priemonių apipavidalinimo tvarkos aprašo patvirtinimo“, reikalavimus;
3.1.4. laikytis Keleivių ir bagažo vežimo kelių transportu taisyklių, patvirtintų Lietuvos Respublikos susisiekimo ministro 2011 m. balandžio 13 d. įsakymu Nr. 3-223 „Dėl Keleivių ir bagažo vežimo kelių transportu taisyklių patvirtinimo“ (toliau – Keleivių ir bagažo vežimo kelių transportu taisyklės), nustatytų atvejų ir tvarkos;
3.1.5. turėti transporto priemonių rezervą nepertraukiamam važiavimui maršrutais užtikrinti;
3.1.6. sugedus maršrutu važiuojančiai transporto priemonei, operatyviai ją pakeisti techniškai tvarkinga;
3.1.7. turėti sąlygas ir užtikrinti, kad vairuotojai prieš išvykdami į reisą būtų tikrinami dėl blaivumo (girtumo), apsvaigimo nuo narkotinių medžiagų, vaistų ar kitų svaigiųjų medžiagų apie tai pažymint išvykimo – grįžimo ir blaivumo tikrinimo žurnale;
3.1.8. tvarkyti transporto priemonių darbo reguliariais reisais apskaitą ir ekonominių rodiklių (vežimo savikainos, pajamų, išlaidų) skaičiuotę;
3.1.9. užtikrinti, kad reguliaraus reiso metu ekipažas turėtų ir, kontroliuojantiems pareigūnams pareikalavus, pateiktų licencijos kortelę, leidimą maršrutui, patvirtintą eismo tvarkaraštį ir kitus teisės aktais nustatytus dokumentus;
3.1.10.   nuolat kontroliuoti, ar ekipažai laikosi šioje Sutartyje numatytų reikalavimų, tikrinti keleivių aptarnavimo kokybę;
3.1.11. užtikrinti, kad keleivių vežimui maršrutu būtų naudojamos optimalios talpos transporto priemonės;
3.1.12. užtikrinti saugų keleivių vežimą, nepriekaištingą ir paslaugų keleivių aptarnavimą;
3.1.13. aprūpinti transporto priemones (autobusus) bilietų pardavimo aparatais ir prižiūrėti juos nustatyta tvarka;
3.1.14. skelbti (atnaujinti) gyventojams vietinio reguliaraus susisiekimo autobusų maršrutų eismo tvarkaraštį autobusų sustojimo stotelėse, internete;
3.1.15. Užsakovo prašymu pateikti Vežėjo gamybinius-ekonominius ir finansinius rodiklius bei sudaryti sąlygas patikrinti šių rodiklių teisingumą;
3.1.16. nedelsiant informuoti Užsakovą apie negalėjimą vežti keleivius vietinio reguliaraus susisiekimo autobusų maršrutu dėl nepravažiuojamų kelių esant sudėtingoms meteorologinėms sąlygoms ar dėl kitų įvykių.
3.1.17. Sutarties vykdymui taikomi aplinkosauginiai reikalavimai vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508  „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.4.1 ir 4.4.4.3 papunkčiais:
3.1.17.1.  paslaugai teikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų, mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija keleiviams ir Užsakovui turi būti pateikta tik elektroniniu formatu, o dokumentacija, kuri pasirašoma, turi būti pasirašoma elektroniniu parašu; 
3.1.17.2. paslaugai teikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai, Paslaugų teikimui naudojami automobiliai privalo atitikti ne žemesnio nei EURO 5 standarto reikalavimus. Paslaugoms teikti Vežėjas turės naudoti tik tokias transporto priemones, kurios atitinka transporto priemonėms keltus reikalavimus. Jei sutarties galiojimo laikotarpiu Vežėjas keis transporto priemones, jos turės būti pakeistos transporto priemonėmis, kurios taip pat atitiks keliamus reikalavimus.
3.2.Užsakovo pareigos:
3.2.1.	tinkamai prižiūrėti ir eksploatuoti Užsakovui priklausančius transporto infrastruktūros elementus (gatves, autobusų stoteles, eismo reguliavimo priemones ir kita) pasitelkus kelių priežiūros paslaugas teikiančias įmones;
3.2.2. užtikrinant saugų keleivinio transporto eismą, reikalauti iš kelių priežiūros organizacijų, kad transporto infrastruktūros objektai Kupiškio rajono savivaldybės teritorijoje būtų tinkamai prižiūrimi visais metų laikais. Užtikrinti, kad visos autobusų stotelės būtų pažymėtos atitinkamais kelio ženklais, įrengtos autobusų apsisukimo aikštelės maršrutų gale;
3.2.3. Lietuvos Respublikos teisės aktų nustatytais terminais ir tvarka išduoti Vežėjui dokumentus, suteikiančius teisę vežti keleivius vietinio reguliaraus susisiekimo maršrutu, teikti pranešimus apie eismo pasikeitimus.
3.2.4. kontroliuoti, kaip autobusų ekipažai laikosi šios Sutarties, patvirtintų eismo tvarkaraščių, Keleivių ir bagažo vežimo kelių transportu ir kitų taisyklių reikalavimų, tikrinti keleivių aptarnavimo kokybę;
3.2.5. informuoti Vežėją raštu apie nustatytus Vežėjo ir jo ekipažų pažeidimus darant atžymas ekipažų kelionių lapuose bei įteikiant surašytų aktų ir protokolų kopijas;
3.2.6. informuoti Vežėją apie maršruto nutraukimą ne vėliau kaip prieš 3 (tris) mėnesius, kai keleivių srauto tyrimo duomenys rodo maršruto funkcionavimo netikslingumą.
3.3.Vežėjo teisės:
3.3.1. laikinai nutraukti keleivių vežimą vietinio reguliaraus susisiekimo autobusų maršrutu, esant nepravažiuojamiems keliams, sudėtingoms meteorologinėms sąlygoms, įvykus stichinėms nelaimėms, kilus grėsmei saugiam eismui;
3.3.2. gauti iš Užsakovo informaciją apie viešojo transporto eismo bei maršrutinio tinklo kitimo perspektyvą;
3.3.3. siūlyti Užsakovui keisti bilietų kainas, pagrindžiant pasiūlymą ekonominiais skaičiavimais; 
3.3.4. siūlyti keisti eismo tvarkaraščius, atsižvelgiant į keleivių srautų kitimą.
3.4. Užsakovo teisės:
3.4.1. pasikeitus transporto paslaugų poreikiui, keisti autobusų eismo tvarkaraštį, eismo intensyvumą (reisų skaičių), maršruto ilgį ir trasą ar visiškai nutraukti maršruto aptarnavimą apie tai raštu informuodamas Vežėją leidimų vežti keleivius reguliaraus susisiekimo kelių transporto maršrutais išdavimo taisyklėse nustatyta tvarka;
3.4.2. planuojamus 3.4.1. punkte nurodytus pakeitimus derinti su Vežėju ir susitarti dėl pakeitimų įvedimo termino (Užsakovas pateikia Vežėjui raštišką pasiūlymą vežti keleivius pakeistu maršrutu. Vežėjas, gavęs tokį pasiūlymą per 7 kalendorines dienas praneša, ar sutinka ir ar gali vežti keleivius pakeistu maršrutu. Vežėjui nesutikus vežti keleivių pakeistu maršrutu, Užsakovas po 1 mėn. nuo raštiško pasiūlymo Vežėjui pateikimo, panaikina šiam Vežėjui išduotą leidimą vežti keleivius keičiamu maršrutu);
3.4.3. tikrinti, kaip Vežėjas vykdo Sutartyje ir teisės aktuose nustatytus reikalavimus;
3.4.4. reikalauti iš Vežėjo ataskaitų apie autobusų eismo reguliarumą ir duomenų apie keleivių srautus, taip pat kitų papildomų ataskaitų ar dokumentų (kasos aparatų ataskaitų, kasos aparatų kontrolinių juostų, bilietų pardavimo apskaitos knygų, bilietų pardavimo žiniaraščių, bilietų kontrolės lapų ir t.t.) kopijų pateiktų duomenų ir informacijos patikrinimui.

4. NEGAUTŲ PAJAMŲ UŽ KELEIVIŲ, TURINČIŲ TEISĘ Į LENGVATAS, VEŽIMĄ SKAIČIAVIMO IR PATEIKIMO TVARKA

4.1. Negautos pajamos už  mokinių vežimą apskaičiuojamos ir apmokamos nustatyta tvarka (t. y. pagal Vežėjo  ir mokymo įstaigų sudarytas mokinių vežimo kelių transporto reguliariais reisais sutartis). 
4.2. Negautos pajamos už keleivių, turinčių teisę į lengvatas, pervežimą vietiniais maršrutais apskaičiuojamos vadovaujantis Keleivinio transporto vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašu, patvirtintu Lietuvos Respublikos Vyriausybės 2000 m. balandžio 28 d. nutarimu Nr. 478 „Dėl Keleivinio transporto vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašo patvirtinimo”. 
4.3. Vežėjas, pasibaigus ataskaitiniam kalendoriniam mėnesiui, iki kito mėnesio 10 dienos pateikia Užsakovui ataskaitą apie parduotus su nuolaida bilietus važiavimo vietinio reguliaraus susisiekimo autobusų maršrutais, kurios formos nustatytos Keleivinio transporto vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos apraše, patvirtintame Lietuvos Respublikos Vyriausybės 2000 m. balandžio 28 d. nutarimu Nr. 478 ‚Dėl Keleivinio transporto vežėjų išlaidų (negautų pajamų), susijusių su transporto lengvatų taikymu, kompensavimo (atlyginimo) tvarkos aprašo patvirtinimo”. 
4.4. Užsakovas, gavęs iš Vežėjo 4.3 punkte nurodytas ataskaitas apie parduotus lengvatinius bilietus, iki to paties mėnesio 22 d. kompensuoja (atlygina) Vežėjo išlaidas (negautas pajamas) dėl praėjusį mėnesį keleiviams taikytų transporto lengvatų. 
4.5. Jei Užsakovas neigia pateiktų duomenų teisingumą, Vežėjas  privalo pateikti Užsakovui reikalingus dokumentus, įrodančius duomenų teisingumą (kasos aparatų kontrolines juostas, ataskaitas, bilietų pardavimo kontrolės lapus).

5. VEŽĖJO NUOSTOLIŲ, TEIKIANT VIEŠĄSIAS PASLAUGAS, KOMPENSACIJŲ SKAIČIAVIMO IR PATEIKIMO TVARKA

5.1. Vežėjas, pasibaigus ataskaitiniam kalendoriniam mėnesiui, iki kito mėnesio 20 dienos pateikia Užsakovui ataskaitą apie Vežėjo per mėnesį patirtus nuostolius, teikiant viešąsias paslaugas, vadovaujantis Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl nuostolių,  patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“.
5.2. Vežėjo ir Užsakovo nenustatytas vietinio reguliaraus susisiekimo maršrutų rentabilumas. 
5.3. Sutartyje netaikoma nulinė rida.  Užsakovas nedengs išlaidų, susidariusių reguliariam susisiekimo maršrutui pradėti ir baigti, t. y. ridos autobusui važiuojant iš garažo (stovėjimo vietos) į maršruto pradžią prieš pradedant darbą maršrute, o darbą maršrute baigus – grįžtant iš maršruto galinio punkto į garažą (stovėjimo vietą) (nulinė rida). 
5.4. Užsakovas, gavęs iš Vežėjo 5.1 punkte nurodytą ataskaitą apie patirtus nuostolius vietinio reguliaraus susisiekimo maršrutais, jeigu nereikalaujama papildomos informacijos, iki to paties mėnesio pabaigos kompensuoja Vežėjo patirtus nuostolius.
5.5. Jei Užsakovas neigia ataskaitoje pateiktų duomenų teisingumą, Vežėjas  nedelsdamas privalo pateikti Užsakovui atitinkamą dokumentinį duomenų pagrindimą.
5.6. Užsakovas, siekdamas įsitikinti gautuose iš Vežėjo ataskaitose nurodytų duomenų teisingumu, gali pareikalauti iš Vežėjo ir kitų papildomų ataskaitų ar duomenų. Šiuo atveju Užsakovas gali, bet ne ilgiau kaip iki 2 mėnesių, užlaikyti Vežėjo patirtų nuostolių kompensavimą.   
5.7. Maksimali 1 km ridos Kupiškio rajono savivaldybės vietinio reguliaraus susisiekimo maršrutu „Kupiškis–Panevėžys–Kupiškis“ savikaina (Vežėjo patirtos dėl keleivių vežimo maršrutuose išlaidos, padalytos iš maršrute atliktos ridos) – ______Eur/km.
5.8. Kiekvieno mėnesio savikaina nustatoma pagal Vežėjo įmonės buhalterinės apskaitos duomenis, sudarytus pagal įmonės patvirtintą apskaitos politiką (į savikainą turi būti įtrauktos išlaidos, patiriamos keleivių vežimams reguliaraus susisiekimo maršrutais atlikti, tarp jų – tiesiogiai susijusių su šiais vežimais netiesioginių išlaidų (sąnaudų) dalys ir bendrųjų bei administracinių ir finansinės veiklos sąnaudų dalys, tenkančios šiems vežimams). 
5.9. Kiekvieno mėnesio apskaičiuota 1 km ridos Kupiškio rajono savivaldybės vietinio reguliaraus susisiekimo maršrutu „Kupiškis–Panevėžys–Kupiškis“ savikaina negali būti didesnė nei ta, kuri nurodyta 5.7 punkte.
5.10. Užsakovas, pasibaigus kalendoriniams metams, gali pareikalauti iš Vežėjo pateikti praėjusiais kalendoriniais metais patirtų nuostolių ataskaitą. Jeigu metinė pajamų, kompensacijų už lengvatomis besinaudojančius keleivius ir Vežėjo nuostolių kompensacijų suma, įvertinant savikainos indeksavimą yra didesnė už nustatytą šios paslaugų teikimo sutarties metu (įvertinus rentabilumą), Užsakovas turi teisę pareikalauti iš Vežėjo išrašyti kreditinę sąskaitą, atitinkamai mažinant metinę Vežėjo nuostolių kompensavimo sumą. 	

6. SUTARTIES KAINODARA IR APMOKĖJIMAS 
NUOSTOLIŲ KOMPENSACIJŲ IŠMOKĖJIMO VEŽĖJUI SĄLYGOS IR TVARKA

[bookmark: _Hlk109138816]6.1. Sutarties kainai taikoma fiksuoto įkainio kainodaros metodika. 
6.2. Pradinė sutarties vertė yra 160 000,00 Eur (vienas šimtas šešiasdešimt tūkstančių eurų 0 centų) Eur be PVM, 174 400,00 Eur (vienas šimtas septyniasdešimt keturi tūkstančiai keturi šimtai eurų 0 centų) su PVM. Pradinės sutarties vertė lygi maksimaliai pirkimui skirtai lėšų sumai pirkimo dokumentuose ir sutartyje nurodytų paslaugų įsigijimui. Užsakovas nebegalės daugiau pirkti Paslaugų pagal Sutartį, kai bus pasiekta planuota maksimali pirkimui skirta lėšų suma.
6.3. Vežėjo 1 km ridos savikaina nustatyta konkurso būdu yra ________ Eur (_______ eurai ir _________ euro centai) su PVM.
6.4. Sutartyje numatyta 1 km ridos savikaina per visą Sutarties galiojimo laikotarpį negali būti didesnė negu nurodyta 5.7 papunktyje, išskyrus jei padidėja ar sumažėja pridėtinės vertės mokesčio (PVM) tarifas (šiuo atveju sutarties paslaugų įkainis atitinkamai didinamas arba mažinamas).
6.5. Sutartyje numatyti Paslaugų įkainiai gali būti perskaičiuojami:
6.5.1. [bookmark: _Hlk121305807]Jeigu Lietuvos statistikos departamento (www.stat.gov.lt) kas mėnesį skelbiamo vartotojų kainų indekso (0732 Keleivių vežimas keliais) pokytis (k), apskaičiuotas kaip nustatyta 6.5.4 punkte, yra didesnis kaip 10 proc., atliekamas perskaičiavimas. Šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo.
6.5.2. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus Paslaugų įkainius.
6.5.3. Perskaičiuotieji Paslaugų įkainiai taikomi užsakymams, pateiktiems po to, kai Šalys sudaro papildomą susitarimą dėl Paslaugų įkainių perskaičiavimo.
6.5.4. Nauji Paslaugų įkainiai apskaičiuojami pagal formulę:
a1=a+(k/100×a), kur
a – Paslaugų įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);
a1 – perskaičiuotas (pakeistas) Paslaugų įkainis (Eur be PVM);
[bookmark: _Hlk121300382]k – pagal vartotojų kainų indeksą (0732 Keleivių vežimas keliais) apskaičiuotas vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
k =Ind naujausias/Ind pradžia×100-100, (proc.), kur
Ind naujausias – pagal kreipimosi dėl kainos perskaičiavimo išsiuntimo kitai Šaliai datą naujausias paskelbtas vartojimo prekių ir paslaugų indeksas (0732 Keleivių vežimas keliais);
Ind pradžia – laikotarpio pradžios datos (mėnesio) vartojimo prekių ir paslaugų indeksas (0732 Keleivių vežimas keliais). Pirmojo perskaičiavimo atveju laikotarpio pradžia (mėnuo) yra Sutarties sudarymo (abiejų Šalių pasirašytos Sutarties registracijos Pirkėjo dokumentų valdymo sistemoje) dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
6.5.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos statistikos departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
6.5.6. Vėlesnis Paslaugų įkainių perskaičiavimas negali apimti laikotarpio, už kurį jau buvo atliktas perskaičiavimas.
6.5.7.  Pirmosios įkainių peržiūros terminas gali būti inicijuojamas suėjus 6 mėnesiams nuo nustatytos Sutarties įsigaliojimo dienos.
6.6. Užsakovas, įvertinęs Vežėjo ataskaitas ir kitus papildomus dokumentus, iki to paties mėnesio pabaigos, kompensuoja Vežėjo  per mėnesį patirtus nuostolius dėl keleivių vežimo vietinio reguliaraus susisiekimo autobusų maršrutais.

7. SUTARTIES ĮVYKDYMO UŽTIKRINIMAS

[bookmark: _Hlk109138919][bookmark: _Hlk117666078]              7.1. Sutarties įvykdymas užtikrinamas netesybomis (bauda). Jeigu Vežėjas nesuteikia Paslaugų (neįvykdo bent vieno maršruto (reiso)), nevykdo savo sutartinių įsipareigojimų, ar suteiktos Paslaugos yra nekokybiškos (su trūkumais, kurių Vežėjas nepašalina per nustatytą protingą terminą), Užsakovas kaskart (nustačius Sutarties pažeidimą) pareikalauja sumokėti 240,00 Eur dydžio baudą. Prieš pateikdamas reikalavimą sumokėti baudą, Užsakovas įspėja apie tai Vežėją, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti. Nutraukus Sutartį 10.4 papunktyje nustatytais pagrindais (išskyrus Sutarties 10.4.5 papunktyje numatytą pagrindą), Vežėjas privalo ne vėliau kaip per 5 darbo dienas nuo Užsakovo pareikalavimo pateikimo dienos sumokėti 2000,00 Eur dydžio baudą. 
7.2. Sutartyje numatytos netesybos (bauda) garantija, kad Užsakovui bus atlyginti nuostoliai, atsiradę pažeidus Sutartį dėl Vežėjo kaltės. Užsakovas neprivalo įrodyti Vežėjui, kad patyrė nuostolių.
7.3. Sutartyje numatytos netesybos (bauda) galioja visą Sutarties vykdymo laikotarpį.
7.4. Jei Vežėjas nevykdo savo sutartinių įsipareigojimų ar vykdo juos netinkamai, Užsakovas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės. Prieš pateikdamas reikalavimą sumokėti netesybas (bauda), Užsakovas įspėja apie tai Vežėją, nurodydamas, dėl kokio pažeidimo pateikia šį reikalavimą.
7.6. Neatlikus apmokėjimo per 30 (trisdešimt dienų) nuo Vežėjo ataskaitos apie suteiktas Paslaugas gavimo dienos Užsakovui, Vežėjo pareikalavimu Užsakovas privalo sumokėti Vežėjui už kiekvieną uždelstą dieną, iki sueis 15 (penkiolikos) dienų terminas 0,05 proc., delspinigių nuo laiku neapmokėtos sumos, o jei Užsakovas uždelsia apmokėjimą daugiau kaip 15 (penkiolika) dienų – 0,05 proc. delspinigių nuo laiku neapmokėtos sumos už kiekvieną uždelstą dieną.
7.7. Jei Vežėjas dėl savo kaltės, Sutarties 10.1 punkte nurodytu Sutarties galiojimo laikotarpiu, neatlieka Sutarties 1 priede „Maršruto tvarkaraštis Kupiškis–Panevėžys–Kupiškis“ nurodytų Paslaugų, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 proc. dydžio delspinigius nuo neatliktų Paslaugų kainos už kiekvieną termino praleidimo dieną, neviršijant 10 proc. bendros Sutarties kainos.
7.8. Jei apskaičiuoti delspinigiai viršija 10 proc. bendros Sutarties kainos, Užsakovas gali, prieš tai raštu įspėjęs Vežėją:
7.8.1. išskaičiuoti delspinigių sumą iš Vežėjui mokėtinų sumų;
7.8.2. pasinaudoti Sutarties įvykdymo užtikrinimu;
7.8.3. nutraukti Sutartį.

8. KITOS SĄLYGOS

8.1. Sutarties sąlygų pakeitimai ir papildymai, kilę dėl pasikeitusių keleivių vežimo apimčių, bilietų kainų ir dėl kitų pasikeitimų, įforminami kaip šios Sutarties priedai, abiejų Šalių susitarimu.
8.2. Vežėjas finansinius dokumentus (PVM sąskaitas faktūras, sąskaitas faktūras, kreditinius ir debetinius dokumentus bei avansines sąskaitas) teikia Užsakovui, naudodamasis Nacionalinio bendrųjų funkcijų centro (NBFC) „Sąskaitų administravimo bendroji informacinė sistema“ (toliau – SABIS) priemonėmis. Paslauga gali būti apmokama Lietuvos Respublikos finansų ministro nustatyta tvarka.
8.3. Užsakovas už suteiktas paslaugas Vežėjui atsiskaito mokėjimo pavedimu į Vežėjo nurodytą banko sąskaitą.
8.4. Vežėjas privalo apdrausti keleivius nuo nelaimingų atsitikimų pagal keleivių draudimo taisykles.
8.5. Sutarčiai vykdyti nebus/bus pasitelkti subteikėjai (jeigu jie bus – nurodomi duomenys ir kontaktai}.
8.6. Dėl nenumatytų aplinkybių Vežėjas ir (arba) subteikėjas nebegali įvykdyti savo įsipareigojimų Sutarties vykdymo metu Vežėjas gali keisti pasitelktą subteikėją kitu subteikėju arba pasitelkti naują subteikėją. Vežėjas turi gauti išankstinį Užsakovo pritarimą raštu. Subteikėjai turi laikytis Sutarties nuostatų. Už subteikėjų atliktas paslaugas arba padarytą žalą visapusiškai atsako Vežėjas. 
8.7. Užsakovas gali tiesiogiai atsiskaityti su subteikėju už jų atliktas Paslaugas. Apie tai Užsakovas raštu informuoja subtiekėją per 3 darbo dienas po informacijos apie juos gavimo. Subteikėjui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Vežėjo ir jo subteikėjo, nustatanti tiesioginio atsiskaitymo su subteikėju tvarką, atsižvelgiant į pirkimo dokumentuose, Sutartyje ir subteikimo sutartyje nustatytus reikalavimus. Vežėjas turi teisę prieštarauti nepagrįstiems mokėjimams subteikėjui trišalėje sutartyje nustatyta tvarka. 

9. ATSAKOMYBĖ

9.1. Vežėjas  atsako už žalą, padarytą keleivio sveikatai ar gyvybei, vežimo metu, jeigu nėra įrodymų, kad žala atsirado dėl paties keleivio kaltės.
9.2. Vežėjas, kaip didesnio pavojaus šaltinio valdytojas, privalo atlyginti keleiviui žalą, padarytą didesnio pavojaus šaltinio, jeigu nėra įrodymų, kad žala atsirado dėl nenugalimos jėgos arba nukentėjusiojo asmens tyčios ar didelio neatsargumo.
9.3. Vežėjas  atsako už žalą, padarytą keleiviui kelių transporto priemonėje arba įsėdimo ar išlipimo iš jos metu, neatsižvelgiant į tai, ar kelių transporto priemonė atliko vežimą, ar ne.
9.4. Žala, padaryta keleivio sveikatai ar gyvybei vežimo metu, atlyginama pagal Lietuvos Respublikos civilinį kodeksą.

10. SUTARTIES GALIOJIMAS

[bookmark: _Hlk108605611]10.1. Sutartis įsigalioja Šalims ją pasirašius (antrosios Šalies pasirašymo dieną) ir galioja iki visiško Šalių įsipareigojimų įvykdymo, bet ne ilgiau kaip 37 mėnesius įskaitant apmokėjimo terminą arba kai Šalys sutaria ją nutraukti arba ji nutraukiama Sutartyje nustatytais atvejais.
10.2. Sutarčiai pasibaigus, lieka galioti atsiskaitymo, nuostolių atlyginimo bei ginčų, kylančių iš šios Sutarties sprendimo tvarka.
10.3. Sutartį galima nutraukti šiais atvejais:
10.3.1. vienos Šalies sprendimu prieš 3 mėnesius raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis Sutarties pažeidimas. Nustatydamos esminį Sutarties pažeidimą, Šalys privalo vadovautis Lietuvos Respublikos civilinio kodekso nuostatomis;
10.3.2. abiejų Šalių rašytiniu susitarimu.
10.4.Užsakovas turi teisę vienašališkai nutraukti Sutartį, jeigu Vežėjas:
10.4.1. nesilaiko Leidimų vežti keleivius reguliaraus susisiekimo kelių transporto maršrutais išdavimo taisyklių reikalavimų;
10.4.2. netenka licencijos (licencija buvo panaikinta) arba pažeidžia Keleivių ir bagažo vežimo kelių transportu taisykles, vairuotojų darbo ir poilsio režimą, bilietų kainų ir tarifų taikymo reikalavimus arba dirba neturėdamas galiojančios licencijos kortelės;
10.4.3 per 7 dienas nuo leidimo išdavimo dienos be svarbių priežasčių nepradėjo vežti keleivių leidime ir tvarkaraštyje nurodytomis sąlygomis;
10.4.4. siekdamas gauti leidimą Savivaldybei pateikė klaidinančią informaciją;
10.4.5. tampa nemokiu ir/ar jam iškeliama bankroto arba restruktūrizavimo byla;
10.4.6. nevykdo arba netinkamai vykdo savo įsipareigojimų pagal Sutartį;
10.4.7. kai Vežėjas per pagrįstai nustatytą laikotarpį neįvykdo Užsakovo nurodymo ištaisyti netinkamai vykdomus arba neįvykdytus sutartinius įsipareigojimus;
10.4.8. kai Vežėjas perleidžia savo įsipareigojimus pagal Sutartį be Užsakovo išankstinio rašytinio leidimo.
10.5. Nei viena iš Šalių nėra atsakinga už savo įsipareigojimų pagal sutartį neįvykdymą dėl force majeure aplinkybių pagal Lietuvos Respublikos įstatymus. Šalis, kuri dėl force majeure aplinkybių negali vykdyti savo įsipareigojimų pagal sutartį, turi kaip galima greičiau, tačiau ne vėliau kaip per 3 dienas, raštu pranešti apie šias aplinkybes kitai Šaliai. Tokiu atveju atitinkamo įsipareigojimo vykdymas atidedamas iki pasibaigia tokios force majeure aplinkybės.
10.6. Visi šios sutarties pakeitimai, papildymai ir priedai galioja, jei jie yra sudaryti raštu ir pasirašyti abiejų Šalių. Sutarties pakeitimai, papildymai ir priedai įsigalioja nuo jų pasirašymo, jei pačiuose susitarimuose nenurodyta vėlesnė įsigaliojimo data.
10.7. Visi rašytiniai pranešimai, vienos iš Šalių skirti kitai Šaliai, laikomi atlikti tinkamu būdu, jei buvo adresuoti šios sutarties 11 skyriuje nurodytais adresais. Nepranešusi apie adreso pasikeitimą Šalis, atlygina kitai Šaliai už visus su nepranešimu susijusius nuostolius.
10.8. Visi ginčai, kylantys iš šios Sutarties, sprendžiami derybų būdu. Nepavykus susitarti, ginčas Šalių iniciatyva gali būti sprendžiamas teisme, taikant Lietuvos Respublikos teisę.

11. SUSIRAŠINĖJIMAS

11.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
11.2. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 15 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

12. BAIGIAMOSIOS NUOSTATOS

12.1. Pasirašius Sutartį nuo Paslaugų teikimo pradžios iki jų pabaigos Sutarties vykdymo kontrolei Šalys skiria šiuos atsakingus darbuotojus:
12.1.1. Vežėjas: pareigos, vardas ir pavardė, tel. Nr., el. p. 
12.1.2. Užsakovas: Turto ir viešosios tvarkos skyriaus vedėjo pavaduotoja Gintarė Balanoškaitė, tel. Nr. +370 459 35182, el. p. gintare.balanoskaite@kupiskis.lt. 
12.1.3. Užsakovo asmuo, atsakingas už Sutarties ir Sutarties pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas – Investicijų, strateginio planavimo ir viešųjų pirkimų skyriaus vyresnioji specialistė Rita Daliūnienė, tel. +370 459 35 614, el. p. rita.daliuniene@kupiskis.lt.
12.2.  Sutartis sudaryta lietuvių kalba ir Šalių pasirašyta el. parašais arba 2 (dviem) egzemplioriais, po vieną kiekvienai šaliai (abu Sutarties egzemplioriai yra vienodos teisinės galios). 
12.3. Sutarties priedai:
1 priedas – Techninė specifikacija;
2 priedas – Ataskaita apie parduotus su nuolaida važiavimo vietinio (priemiestinio) reguliaraus susisiekimo autobusais bilietus;
3 priedas – Keleivių vežimo vietinio (priemiestinio) reguliaraus susisiekimo autobusų maršrutais nuostolių 20__ m. _______ mėn. ataskaita;
4 priedas – Pasiūlymas.

13. SUTARTIES ŠALIŲ JURIDINIAI ADRESAI, REKVIZITAI, PARAŠAI, ANTSPAUDAI
                           
UŽSAKOVAS				        VEŽĖJAS   
	Kupiškio rajono savivaldybės administracija                                   
Juridinio asmens kodas 188774975
Vytauto g. 2, LT-40115 Kupiškis
A. s. LT38 4010 0434 0016 3105
Luminor Bank AB Lietuvos filialas
Banko kodas 40100
Tel. +370 459 35503
El. paštas savivaldybe@kupiskis.lt; 

Administracijos direktorius
 
Arūnas Valintėlis
 
	[pavadinimas]
Kodas - [kodas]
PVM mokėtojo kodas - [kodas]
[adresas korespondencijai]
A.s. Nr. [atsiskaitomosios sąskaitos Nr.] 
tel.: [telefono numeris]
faksas: [fakso numeris]
elektroninis paštas: [el. paštas]


	
	








Sutarties Nr. 2 priedas
_________________________________________________________________________________ (įmonės pavadinimas)
_________________________________________________________________________________ (įmonės kodas, adresas, kiti duomenys) 
_______________ savivaldybei
ATASKAITA APIE PARDUOTUS SU NUOLAIDA VAŽIAVIMO VIETINIO (PRIEMIESTINIO) REGULIARAUS SUSISIEKIMO AUTOBUSAIS BILIETUS
 PER 20 __ M. __________ MĖNESĮ
20__-__-__ Nr. ____ 
	Maršruto numeris ir pavadinimas
	Bilietų rūšis
	Nuolaida, procentais
	Parduotų su nuolaida bilietų skaičius, vienetais
	Gauta pajamų už parduotus su nuolaida bilietus, litais
	
Išlaidų (negautų pajamų) dėl keleiviams suteiktų važiavimo vietinio (priemiestinio) reguliaraus susisiekimo autobusais lengvatų kompensavimo (atlyginimo) dydis, litais

	 
	Vienkartiniai
	50
	 
	 
	 

	
	
	80
	 
	 
	 

	
	Terminuoti
	50
	 
	 
	 

	
	
	80
	 
	 
	 

	Iš viso
	Vienkartiniai
	50
	 
	 
	 

	 
	
	80
	 
	 
	 

	 
	Terminuoti
	50
	 
	 
	 

	 
	
	80
	 
	 
	 

	 
	 
	 
	 
	Iš viso
	 


(Įmonės vadovo pareigų pavadinimas)	 (Parašas)	(Vardas ir pavardė)
(Įmonės vyriausiasis finansininkas (buhalteris)	 (Parašas) 	(Vardas ir pavardė)
UŽSAKOVAS 				VEŽĖJAS 














Sutarties Nr. 3 priedas 

_______________________________________________________________________ (įmonės pavadinimas)
_______________________________________________________________________ (įmonės kodas, adresas, kiti duomenys)
_________ savivaldybei
KELEIVIŲ VEŽIMO VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTAIS NUOSTOLIŲ  20__ M. _______ MĖN.
 ATASKAITA
20 ……….. Nr. ………... 
 (parengimo vieta)

	Keleivių vežimo vietinio (priemiestinio) reguliaraus susisiekimo autobusais) rida, įskaitant nulinę ridą, km ((r - Rn) x M + M(o)),
kur:
R – planuotų reisų skaičius, vnt.
Rn – nutrauktų reisų skaičius, vnt.
M – maršruto ilgis, km
M(o) – nulinė rida, km
	

	Keleivių vežimo vietinio (priemiestinio) reguliaraus susisiekimo autobusais savikaina, Eur/km (S)
	

	Išlaidos, patirtos vežant keleivius vietinio (priemiestinio) reguliaraus susisiekimo autobusais, Eur (R – Rn) x M + M(o)).
	

	Pajamos, gautos iš keleivių, vežant vietinio (priemiestinio) reguliaraus susisiekimo autobusais, Eur (P)
	

	Negautų dėl keleivių važiavimo vietinio (priemiestinio) reguliaraus susisiekimo autobusais lengvatų, nustatytų Lietuvos Respublikos transporto lengvatų įstatymu, pajamų atlyginimas, gaunamas iš savivaldybės biudžeto, Eur (A)
	

	Sutartimi tarp vežėjo ir savivaldybės nustatytas rentabilumas, proc. (r)
	

	Nuostolių dėl keleivių vežimo vietinio (priemiestinio) reguliaraus susisiekimo autobusų maršrutais kompensavimo dydis, Eur (K)
	

	Patikslinta kompensacijų suma už praeitą ataskaitinį laikotarpį (su „-“, jei kompensacija buvo permokėta, su „+“, jei ji buvo išmokėta ne visa)
	


Įmonės vadovas		(parašas)		 (vardas, pavardė)     
Įmonės vyriausiasis finansininkas	(parašas)		 (vardas, pavardė) 
UŽSAKOVAS 				VEŽĖJAS


